La Policia Local comença una campanya de control de ciclomotors
18 de juny 2021

![Imagen 1](/media/n0efgbps/89c_polis.jpg)

La Policia Local de Sagunt ha començat una campanya per a controlar que els ciclomotors que habitualment circulen per la ciutat ho facen correctament i es troben en perfectes condicions i amb totes les seues peces i components homologats.

Els agents centraran els seus esforços a controlar els sorolls provocats pels tubs d'escapament, que són els que més queixes produixen entre la ciutadania. Miraran que els tubs estiguen homologats segons la normativa vigent i, en cas de no ser així, podria donar lloc a una infracció per realitzar una reforma d'importància no autoritzada, per la qual cosa es procediria a tramitar les denúncies per estos fets i emplaçar al vehicle a passar la Inspecció Tècnica de Vehicles.

La campanya tindrà una duració de diverses setmanes i serà duta a terme per les seccions de Vigilància i Atestats en els nuclis urbans de Sagunt i Port de Sagunt i per la de Platges en l'àmbit litoral. Posarà l'accent principalment en les zones on més queixes s'han rebut i consistirà en la realització de diversos controls per torn de curta duració, buscant major efectivitat. Es vigilarà el compliment de la normativa de trànsit i circulació de vehicles, que el vehicle complisca tots els requisits administratius i d'homologació, així com que el conductor porte el casc obligatori i els permisos que habiliten per a conduir estos vehicles.

La Policia Local recorda que el termini en què els ciclomotors han de passar la primera ITV és: tres anys per als ciclomotors de dues rodes amb una velocitat màxima per construcció no superior a 45 km/h, de cilindrada inferior a igual a 50 cm³; i quatre anys per a la resta de vehicles de tres rodes, bessones o no, i cuadriciclos, destinats a circular per carretera, així com els seus components o unitats tècniques. Després de la primera ITV hauran de passar una revisió cada dos anys.

D'altra banda, la Policia Local s'ha adherit a la campanya de la Direcció General de Trànsit sobre controls d'alcoholèmia i drogues. Els agents estan incidint en la vigilància i control per a previndre la conducció havent consumit alcohol i drogues.

 A més d'esta campanya, la Policia Local de Sagunt realitzarà durant tot l'estiu una especial vigilància sobre esta mena de conductes prohibides, per la qual cosa sol·licita als conductors que siguen responsables i no utilitzen els seus vehicles quan hagen consumit begudes alcohòliques, drogues, substàncies psicotròpiques o estupefaents, i en estos casos, que utilitzen el transport urbà o que conduïsca una persona que no haja consumit cap substància.

 ​

 ​

*   [](http://www.facebook.com/sharer.php?u=https://aytosagunto.es/va/actualitat/la-policia-local-comenca-una-campanya-de-control-de-ciclomotors/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-comenca-una-campanya-de-control-de-ciclomotors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-comenca-una-campanya-de-control-de-ciclomotors/ "Linked In")
*   [](mailto:?body=https://aytosagunto.es/va/actualitat/la-policia-local-comenca-una-campanya-de-control-de-ciclomotors/)